Indbydelse til Klubmesterskab 2025

Årets klubmesterskab bliver afholdt **lørdag den 26. april kl. 14.00** i Rødovre Bowlinghal.

HUSK at møde op ½ time før, så I kan være på plads når vi starter.

HUSK også at vi spiller i vores klubdragt.

Spillet foregår på den måde, der er omtalt i vores vedtægter.

Først spiller vi alle mod alle. 3 serier europæisk.

Dernæst spiller de 8 bedste damer og de 8 bedste herrer mod hinanden i cup-system.

Den bedste fra de første 3 serier spiller mod nr. 8. Nr. 2 mod nr. 7 og så fremdeles. Kun vinderen går videre.

Står de to spillere lige efter 10. rude spilles en ekstra rude indtil vinderen er fundet.

Bedste blandt vinderne mod dårligste og så videre.

Dette system har vi efterhånden spillet mange gange og det sikrer mange spændende kampe. I år vil der helt sikkert være endnu mere spænding end vi plejer at se, selvom vi er godt vant.

Da vi har 10 baner til rådighed i de første 2 timer, må I forvente, at I kommer til at spille 3 på en bane ganske som på en træningsaften. Det vil også kunne ske, at damer og herrer spiller på samme bane.

Til de første 3 serier vil der blive trukket lod om banerne af spilleudvalget.

Efter afvikling af mesterskabet vil damernes 2. hold have arrangeret en super fest, som I vil høre nærmere om snarest.

Tilmelding til klubmesterskabet skal ske til Leon Hansen senest den 22. april og helst på mail: leonh@mail.dk

Mange bowlinghilsner

Susanne og Leon